Podeu conèixer l'estat del tràmit des de l'apartat " Estat de les meves gestions " amb el codi identificador ID o bé des de " La meva carpeta " si disposeu d'un certificat digital.
És l'espai que ofereix la possibilitat de consultar l'estat dels tràmits i gestions a través del seu codi identificador ID.
Un cop introduït, us demanarà introduir el número d'identificació (DNI, Passaport, NIE...) que es va posar al formulari de sol·licitud.
Un cop introduït, podreu consultar la sol·licitud lliurada, la informació de l'estat del procediment de gestió del tràmit i, si escau, lliurar més documentació o realitzar el pagament d'una taxa.
És un espai personal per fer el seguiment dels vostres tràmits i gestions de manera centralitzada.
Per accedir-hi necessiteu disposar d'un certificat digital.
"La meva carpeta" està estructurada en sis pestanyes:
Per a l'obtenció de notificacions oficials de les administracions públiques catalanes per mitjans electrònics amb totes les garanties i obligacions legals.
Segons determini l'organisme que envia la notificació, podeu accedir a una notificació electrònica mitjançant un certificat digital, l'idCAT Mòbil o amb contrasenya d'un sol ús des des de qualsevol d'aquests canals:
Quan se us informi per correu electrònic o SMS del dipòsit de la notificació disposeu de 10 dies naturals, o cinc dies naturals en cas de notificacions en matèria de contractació pública, des de la posada a disposició per accedir-hi.
Quan la notificació per mitjans electrònics sigui de caràcter obligatori, o hagi estat escollida expressament per l'interessat, s'entén rebutjada quan hagin transcorregut 10 dies naturals, o cinc dies naturals en cas de notificacions en matèria de contractació pública, des de la posada a disposició de la notificació sense que s'accedeixi al seu contingut.
S'emmagatzemen dos tipus de dades: dades de personalització i dades de tràmits i gestions.
Dades de personalització: Inclou dades personals identificatives, associades a credencials d'autenticació (nom i document identificatiu -NIF, passaport, NIE-), i dades personals que s'hagin donat d'alta a l'hora d'emplenar sol·licituds o per rebre serveis de comunicació de novetats i canvis als tràmits i gestions.
Dades de tràmits i gestions: Dades pròpies dels diferents tràmits i gestions que es poden iniciar i consultar al portal.
Inclou una còpia de la sol·licitud original, la informació de progrés i la resolució que l'òrgan gestor corresponent fa arribar a la persona interessada per al seu coneixement.
Aquesta còpia permet fer un seguiment al llarg del procés de resolució i deixarà de ser visible al portal dos anys després del seu tancament.
Si, un cop passat aquest període, necessiteu accedir-hi, us podeu dirigir a l'òrgan gestor responsable.
Les dades disponibles estan subjctes al que marca la Llei de protecció de dades personals (LOPD) en relació amb els fitxers de titularitat pública.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals seran recollides, incorporades i tractades en un fitxer automatitzat la finalitat del qual és garantir la traçabilitat de les tramitacions i comunicacions electròniques que es gestionen a través de la plataforma tecnològica corporativa Gencat Serveis i Tràmits així com gestionar el Tauler electrònic de la Generalitat, el Registre general electrònic i la Bústia de contacte de la Generalitat.
L'òrgan responsable del fitxer és la Direcció General d'Atenció Ciutadana i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona.
L'acceptació d'aquestes condicions comporta el vostre consentiment al tractament de les vostres dades personals per a la prestació dels serveis que sol·liciteu –i, si escau, per fer les gestions necessàries amb les administracions o entitats públiques que intervinguin en la tramitació–, així com també a la seva incorporació posterior a l'esmentat fitxer automatitzat.
El servei de tramitació en línia, està adreçat a ciutadans i empreses per a ser utilitzat a través d'Internet des d'entorns privats d'accés.
En la tramitació en línia s'utilitzen documents PDF que són desats a l'ordinador des del qual es realitza la connexió.
Per tant, s'ha de tenir cura d'aquests documents que poden contenir dades personals.
Tingueu en compte les recomanacions de seguretat següents a l'hora de treballar amb els formularis de tramitació en línia: